Lébény Város Önkormányzata

**Ellenőrzési munkaterv**

**2017. évre**

Lébény, 2016. november 28.

Jóváhagyta:

…………………………….

dr. Tóth Tünde

jegyző

Készítette:

………………………………

Böröczné Kőszegi Zsuzsanna

belső ellenőr

Tartalomjegyzék

[**1. Az éves ellenőrzési terv elkészítése során felhasznált kimutatások, elemzések, egyéb dokumentumok felsorolása** 3](#_Toc468023965)

[**2. Az ellenőrzési tervet megalapozó elemzések és kockázatelemzés eredményének összefoglaló bemutatása** 3](#_Toc468023966)

[**3. A bizonyosságot adó tevékenységhez rendelkezésre álló és a szükséges ellenőri kapacitás tervezése** 4](#_Toc468023967)

[**4. A tervezett ellenőrzések** 5](#_Toc468023968)

[**5. Egyéb tevékenységgel kapcsolatos ellenőri feladatok** 5](#_Toc468023969)

[**6. Soron kívüli ellenőrzések** 5](#_Toc468023970)

[**7. Tanácsadó tevékenységek** 5](#_Toc468023971)

[**8. Képzések** 5](#_Toc468023972)

[**9. Éves ellenőrzési terv mellékletei** 5](#_Toc468023973)

A költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet *(továbbiakban Bkr.)* 31. § -ának megfelelően a belső ellenőrzési vezető a összeállította az éves ellenőrzési tervét, amelyet a Bkr. 32. § (4) bekezdése alapján a képviselő testület december 31-ig hagy jóvá.

**Az ellenőrzési terv hatálya kiterjed:**

* Lébény Város Önkormányzata,
* Lébényi Közös Önkormányzati Hivatal,
* Lébényi Óvoda, Egységes Óvoda- Bölcsőde
* Lébényi Német Önkormányzat.

# **1. Az éves ellenőrzési terv elkészítése során felhasznált kimutatások, elemzések, egyéb dokumentumok felsorolása**

**A tervezés előkészítése során** elkészült a kockázat elemzés, majd meghatározásra kerültek az ellátandó feladatok.

A tervezéshez szükséges alapot a **jogszabályokban megfogalmazott elvárások és előírások** adták, így

= Bkr. 31. §-a az ellenőrzési terv készítéséről,

= az államháztartásról szóló 2011. évi CXCV. törvény előírásai (Áht.),

= az államháztartás végrehajtásáról szóló 368/2011. (XII.31.) Kormányrendeletben *(* Ávr.*)* leírtak.

A belső ellenőrzés megfelelő hatásfokú alkalmazása érdekében **az éves terv elkészítése során figyelembe vételre került**

* az ellenőrzési tervet **megalapozó kockázatelemzés eredménye**, ami a kockázat felmérés alapján készült el,
* **a 2017. évi ellenőrzési terv készítését a** Belső Ellenőrzési Kézikönyv tervezésre vonatkozó irányelvei meghatározták**.**

# **2. Az ellenőrzési tervet megalapozó elemzések és kockázatelemzés eredményének összefoglaló bemutatása**

A terv összeállításának főbb szempontjai a Belső Ellenőrzési Kézikönyvében meghatározásra kerültek.

Belső ellenőrzés tervezési folyamata során a következő kulcsfontosságú alapelveket kell követni:

* A tervezést kockázatokra és folyamatokra kell alapozni.
* A tervezésnek folyamatosnak kell lennie.
* A tervezésnek rugalmasnak és aktualizáltnak kell lennie.

Az ellenőrzési munka megtervezéséhez a Bkr. 29. §-a alapján a belső ellenőrzési vezető kockázatelemzésre alapoz, figyelembe véve a stratégiai tervben leírt iránymutatásokat.

**A kockázatelemzés készítésénél alkalmazott módszer:**

A kockázatelemzés alkalmazott módszerét a Belső Ellenőrzési Kézikönyv rögzíti. Az egyes rendszerek kockázat felmérése a kockázati tényezők és azok súlya alapján történt meg.

A kockázat felméréshez a munka megkönnyítése érdekében segédtábla készült (mellékleve).

A kockázatfelmérés alapján a vizsgált témák pontszámok szerint sorba rendezésére került sor. A legmagasabb pontszámú ellenőrzések magas prioritású minősítést kaptak, ami alapján készült el a vizsgálati témák kiválasztása és a kockázat elemzés.

Két feladat (legmagasabb pontszámú feladat) **került be a 2017. évi ellenőrzési munkatervbe a következők szerint:**

* Szabályozottság aktualizálása, az operatív gazdálkodás szabályainak betartása
* Céljelleggel nyújtott támogatások felhasználásával, elszámolásával kapcsolatos ellenőrzések

# **3. A bizonyosságot adó tevékenységhez rendelkezésre álló és a szükséges ellenőri kapacitás tervezése**

A belső ellenőrzési feladatokat 1 fő látja el. Éves szinten számított létszám 0,1 főnek felel meg. A belső ellenőr külső szolgáltató (vállalkozó).

**A belső ellenőrzési feladatok munkaidő szükségletét az 1. sz. melléklet bemutatja.**

**Összes tervezett munkaidő szükséglet**

|  |  |
| --- | --- |
| Vizsgálatok (1. sz. tábla/ I.) | 11,0 munkanap |
| Egyéb feladatok (1. sz. tábla/ III.) | 3,5 munkanap |
| **Együtt** | **14,5 munkanap** |
| Soron kívüli ellenőrzésre tervezett kapacitás (1. sz. tábla/ II.) | 2,0 munkanap |
| Képzésre tervezett kapacitás | - |
| **Összesen:** | **16,5 munkanap** |

A belső ellenőr – vele kötött szerződés értelmében – **a továbbképzést saját költsége és ideje terhére végzi el**.

Soron kívüli ellenőrzésre tervezett kapacitás a vizsgálatokra fordított idő 20%-a, azaz 2,0 nap (11 nap x 20 % kerekítve).

**A belső ellenőrrel kötött megállapodás tanácsadói tevékenységre nem terjed ki, emiatt ennek időszükséglete sem merül fel.**

# **4. A tervezett ellenőrzések**

A terv szerint egy **ellenőrzésre kerül sor** 2017. évben, mely 1 db **szabályszerűségi** ellenőrzés (7 ellenőrzési nappal) és 1 db pénzügyi ellenőrzés (4 ellenőrzési nappal).

A vizsgálatokon túlmenően az év során bármilyen időpontban további vizsgálat elrendelhető, vagy a kitűzött feladat írásban módosítható.

# **5. Egyéb tevékenységgel kapcsolatos ellenőri feladatok**

Egyéb feladatként került tervezésre:

* A 2016. évi belső ellenőrzési jelentés elkészítése,
* A 2018. évi belső ellenőrzési munkaterv elkészítése.

# **6. Soron kívüli ellenőrzések**

Soron kívüli az az ellenőrzés, amelynek tárgya konkrétan nem határozható meg előre, de a tervben kapacitás tervezésére kerül sor. A soron kívüli ellenőrzés szükségessége nem várt eseményektől adódik.

A soron kívüli ellenőrzések elvégzésére a rendelkezésre álló éves ellenőrzési erőforrás 20%-a fordítható, ami 2,0 ellenőrzési napot jelent **(1. sz. melléklet II. pontjában).**

# **7. Tanácsadó tevékenységek**

A Bkr. 2. § b pontja alapján a belső ellenőrzés független, tárgyilagos, bizonyosságot adó és tanácsadói tevékenység.

A belső ellenőr a vele kötött, jelenleg élő szerződés értelmében tanácsadói tevékenységet nem lát el**.**

# **8. Képzések**

A belső ellenőr képzésére időszükséglet nem került meghatározásra. A vele kötött szerződés értelmében a továbbképzéséről saját költségén maga köteles gondoskodni**.**

# **9. Éves ellenőrzési terv mellékletei**

|  |  |
| --- | --- |
| 1. sz. melléklet: | Tervezett ellenőrzések |
| 2. sz. melléklet | Kockázatelemzés és eredményének bemutatása |
| segédtábla a kockázatelemzéshez: | Kockázat – felmérés |

# Lébény Város Önkormányzata

# Lébény Fő u. 47.

Ellenőrzési

STRATÉGIAI TERV

**2017. január 1-től – 2020. december 31.**

 **(4 évre)**

**Jóváhagyta:**

|  |  |
| --- | --- |
|  | ………………………….. |
|  | Dr. Tóth Tündejegyző |
|  |  |

Lébény, 2016. december 5.

# Ellenőrzési stratégiai terv 2017-2020. évekre

**Stratégiai tervezés**

**Négy évre vonatkozó belső ellenőrzés stratégiai fejlesztéseket** a - költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendelet (továbbiakban Bkr.) 30. §-a alapján - a költségvetési szerveknek stratégiai tervben kell meghatározni.

*A Bkr. 30. §-a szerint a stratégiai terv a az alábbiakat kell hogy tartalmazza:*

* hosszú távú célkitűzések, stratégiai célok;
* belső kontrollrendszer általános értékelése;
* a kockázati tényezők és értékelésük;
* a belső ellenőrzésre vonatkozó fejlesztési és képzési terv;
* a szükséges erőforrások felmérése, belső ellenőri létszám, képzettség, tárgyi feltételek;
* az előzőekben megfogalmazottakhoz ellenőrzési prioritások, ellenőrzés gyakorisága.

*A stratégiai tervben a fenti elemeket mutatjuk be a következőkben.*

**A stratégiai ellenőrzési terv kiterjed:**

### Lébény Város Önkormányzata,

### Lébényi Közös Önkormányzati Hivatal,

### Lébényi Óvoda, Egységes Óvoda-Bölcsőde

### Lébényi Német Önkormányzat.

1. **Hosszú távú célkitűzések, stratégiai célok**

***Hosszú távon a pénzügyi egyensúly biztosítása, megőrzése, folyamatos fizetőképesség fenntartása a fő feladat.*** *Az Európai Uniós támogatások adta lehetőségeket figyelemmel kell kísérnünk annak érdekében, hogy fejlesztési források bevonhatók legyenek.*

***A belső ellenőrzés hosszú távú célkitűzései és stratégiai céljai az alábbiak:***

* *figyelembe kell venni a gazdasági, jogszabályi környezet változásait;*
* *az önkormányzat kötelező és önként vállalt feladatai gazdaságos, hatékony és eredményes végrehajtásának, a pénzeszközök takarékos felhasználásának elősegítése;*
* *az önkormányzat, intézmények működésének folyamatos ellenőrzése, a gazdálkodás helyzetéről megfelelő áttekintés nyújtása;*
* *vagyonkezelés szabályszerűségének biztosítása, számviteli és bizonylati rend betartása;*
* *belső kontroll rendszer kiépítésének, működésének szabályszerűsége.*
1. ***A belső kontrollrendszer általános értékelése***

*A belső kontrollrendszer a kockázatok kezelésére és tárgyilagos bizonyosság megszerzése érdekében kialakított folyamatrendszer, amely azt a célt szolgálja, hogy a*

* *tevékenységeket, a megbízható gazdálkodás elveivel összhangban hajtsa végre;*
* *teljesítse az elszámolás kötelezettségét;*
* *megvédje az Önkormányzat erőforrásait.*

*Kontrollkörnyezet felmérése során megszerzett információk:*

* *a jogszabályok alapján kötelezően elkészítendő szabályzatok (SzMSz, gazdálkodási szabályzatok, eljárás rendek, belső utasítások stb.),*
* *belső szabályzatban rögzítendő, a működéshez kapcsolódó, pénzügyi kihatással bíró, jogszabályban nem szabályozott kérdések (pl. tervezéssel, beszerzéssel, közérdekű adatokkal stb.)*
* *a szakmai felkészültség, erkölcsi feddhetetlenség, közérdek előtérbe helyezése.*

*A megszerzett információknál a korábbi ellenőrzések megállapításaira is figyelemmel kell lenni a kontrollrendszerrel kapcsolatban.*

*A költségvetési szerv belső kontrollrendszeréért a költségvetési szerv vezetője (jegyző) a felelős, aki köteles*

* *kontrollkörnyezetet,*
* *kockázatkezelési rendszert,*
* *kontrolltevékenységeket,*
* *információs és kommunikációs rendszert,*
* *monitoring rendszert kialakítani és működtetni.*

*A kontrollrendszer működéséről – a Bkr.-ben leírtaknak megfelelően - az éves ellenőrzés keretében kell számot adni. E mellett nyilatkozatban a belső kontroll működését is értékelni kell.*

*A belső ellenőrzés – ellenőrzései keretében - elemzi és értékeli a belső kontrollrendszerek jogszabályoknak és szabályzatoknak való megfelelő kiépítését, gazdaságos, hatékony és eredményes működését.*

1. ***A kockázati tényezők és értékelésük***

*A kockázatok kezeléséért a jegyző felel.*

*A belső ellenőrzési vezető évente az éves tervezési időszakban kockázatelemzést végez a Belső Ellenőrzési Kézikönyvben meghatározott tartalommal. Eredményeire alapozva készül el szükség esetén az aktualizált belső ellenőrzési stratégiai terv és az éves belső ellenőrzési terv.*

*A stratégiai terv összeállítása a belső kontroll rendszerek előzetes kockázatértékelésén alapul az alábbiak szerint (Kézikönyvvel összhangban):*

***Irányítási környezet***

*Felmérésre kerül, hogy a vizsgálati tapasztalatok alapján az adott területen komoly irányítási problémák vannak-e, vagy nem várható semmiféle ellenőrzési probléma.*

 ***Pénzügyi hatás***

*Annak jelzésére, hogy e területnek közvetlen hatásai vannak a gazdasági tevékenységre nézve, ami bevételt, a kiadásokat (költségeket) illeti.*

 ***Stratégiai hatás***

*E területnek közvetlen hatásai vannak a gazdálkodó szervezet eredményességére, ami a stratégiai tervezést, a stratégiai célok megvalósítását illeti.*

 ***Funkcionális stabilitás***

*Annak jelzése, hogy e folyamat az előző ellenőrzés óta komoly változáson megy át vagy ment már át, új rendszereket vezettek be, új szervezeti struktúra van.*

 ***Az ellenőrzés gyakorisága***

*Jelzésre kerül, ha a területet célszerű évente ellenőrizni.*

***Összetettség***

*A folyamatnak sok a határfelülete egyéb folyamatokkal és sok részfolyamattal, sok szervezetet ölel fel, többféle rendszert alkalmaz.*

 ***Kötelező ellenőrzések***

*Felmérésre kerül, ha ezt az ellenőrzést törvényi előírás követeli meg, vagy a jegyző, egyéb kötelező jellegű forrás javasolja.*

*A kockázati összes pontszám alapján a végleges kockázati értéket kapjuk meg. A kockázatfelmérés eredménye szerint csökkenő pontszámok szerint sorba rendezhetjük a beírt ellenőrzési témákat. A kiválasztott témák szöveges értékelésére is sor kerül.*

*A kockázatelemzésről módszeréről további részleteket a Belső Ellenőrzési Kézikönyv tartalmaz.*

1. ***Belső ellenőrzésre vonatkozó fejlesztési és képzési terv***

Az ellenőrzés célja a jogszabályokban, illetve szabályzatokban előírtaknak mind magasabb szinten történő megfelelése. Törekedni kell az ellenőrzések minél tökéletesebb előkészítésére, az egységes eljárások kialakítására.

*A vizsgálati eljárások, módszerek, a jelentések tartalmi követelményeinek biztosítását a jogszabályi előírások, a nemzetközi és magyarországi államháztartási belső ellenőrzési standardok, a belső ellenőrzési kézikönyv és a nemzetgazdasági miniszter által kiadott útmutatók előírása szerint kell ellátni.*

*Ellenőrzésben külső szolgáltató igénybe vételére kerül sor (bővebben az 5. pontban). A feladatköri függetlenség és az összeférhetetlenség biztosított.*

*A belső ellenőrzési tevékenységet végzőkre vonatkozó fejlesztések célja, hogy a belső ellenőrök képzettsége és szakmai gyakorlata kielégítse az ellenőrzési tevékenységgel szemben támasztott szakmai követelményeket. Az ellenőrökkel szemben elvárás a továbbképzéseken való részvétel, folyamatos felkészülés, illetve a felkészültség az ellenőrizendő tárgykörben.*

***A belső ellenőrzés fejlesztés elemei:***

* *az ellenőrzési rendszer kialakítása, működtetése, megfelelő tapasztalatok alapján továbbfejlesztése, egységesség kialakítása,*
* *ellenőrzési irányelvek, szakmai útmutatók, módszertanok, módszertani útmutatók folyamatos figyelemmel kísérése, alkalmazása, jobb ellenőrzési gyakorlatok átvétele,*
* *az ellenőrzés tervezésének, az ellenőrzési feladatok végrehajtásának, nyilvántartási rendszerének módszertani támogatása,*
* *új vizsgálati eljárások, módszerek, ellenőrzési technikák megismerése, az Állami Számvevőszék honlapján megjelent jelentések tapasztalatainak hasznosítása,*

*Az Áht.[[1]](#footnote-1) előírása alapján az államháztartási belső ellenőrök kötelesek nyilvántartásba vetetni és folyamatosan képezni magukat.*

*A belső ellenőrzési feladatok ellátását végző külső szolgáltatóknak maguknak kell gondoskodniuk az általuk foglalkoztatott belső ellenőrök regisztrálásáról és folyamatos továbbképzéséről.*

***A belső ellenőrzés hosszú távú képzési témakörei:***

*A jegyző köteles kétévente a belső kontroll rendszerek témakörben továbbképzésen részt venni.*

*A Bkr. 12. §-a alapján a költségvetési szerv vezetője vagy az általa írásban kijelölt vezető állású személy az államháztartásért felelős miniszter által meghatározott továbbképzésen vesz részt, s azt december 31-ig igazolja (nem vonatkozik azon vezető személyekre, akit július 1-e után bíztak meg).*

***A belső ellenőrzés kiemelt képzési tárgykörei:***

* *ellenőrzés,*
* *államháztartás,*
* *költségvetés,*
* *ágazati-szakmai képzések,*
* *számítástechnika,*
* *EU továbbképzések.*

*A továbbképzési lehetőségeket a központi szervezet kötelező oktatásai (ABPE továbbképzések), ellenőrzési konzultációkon való részvétel, különböző társaságok által szervezett előadások biztosítják.*

***Szakmai képzés:***

*Az új típusú ellenőrzési rendszerrel kapcsolatos alapvető ismereteket biztosító képzések, az államháztartás belső ellenőrzési rendszerére, kontrollrendszer ismeretekre.*

***Informatikai képzés:***

*alapvető ismereteket biztosító képzés, az informatikai stratégiára, informatikai szabályozásra vonatkozóan.*

***Uniós ismeretek képzése***

*Az EU intézményrendszer, támogatási rendszer megismerésére irányul.*

***Egyéb oktatási és továbbképzési formák:***

*Ide soroljuk a szakmai konferenciák, előadások, tanfolyamok, konzultációk.*

***Önképzés keretében szakmai anyagok tanulmányozása:***

*Módszertanok, eljárási technikák, ellenőrzési tapasztalatok tanulmányozása és az ellenőrzési szervek (pl. ÁSZ) vizsgálati tapasztalatainak tanulmányozása.*

*A belső ellenőrzési tevékenységet végzők nyilvántartásáról és kötelező szakmai továbbképzéséről a 18/2009 (X.6.) PM rendelet rendelkezik. A belső ellenőröknek kötelező szakmai továbbképzésben kell részt venniük, amelyet kétévente kell teljesíteni.*

1. ***Szükséges erőforrások felmérése, a belső ellenőri létszám, képzettség, tárgyi feltételek***

*A hatályos jogszabályok alapján a belső ellenőrzés ellátható*

* *önálló, a jegyzőnek alárendelt szervezeti egység létrehozásával,*
* *függetlenített belső ellenőrzést végző személy kijelölésével,*
* *a teljes belső ellenőrzési tevékenységet ellátó külső erőforrás bevonásával, vagy*
* *az előző két megoldás kombinációjával – vezetői döntéstől függően.*

***Mérlegelve az ellátott feladatok körét, valamint a költségvetési források nagyságát a belső ellenőrzési tevékenység ellátását külső szolgáltatóval oldjuk meg.***

*A belső ellenőrzés ellátásához nem látjuk szükségesnek főállású munkatárs alkalmazását.*

*A belső ellenőrzési feladatok ellátásához szükséges külső létszám:1 fő.*

*A belső ellenőrzési feladatot ellátó külsős szakember rendelkezik a Bkr. 24. § ában előírt végzettséggel. A költségvetési szerveknél belső ellenőrzési tevékenységet végzők nyilvántartásba vételének és kötelező szakmai továbbképzésének szükséges megfelelni.*

***Belső ellenőrzés tárgyi és információs igénye***

*Az ellenőrzött szerv a helyszíni ellenőrzés alkalmával a belső ellenőr számára megfelelő munkakörülményeket biztosít. Tárgyi és információs igény – a helyszíni munka során felmerült igényt kivéve – nem merül fel.*

***A munkavégzés tárgyi igényei:***

* *Helyiség: a zavartalan helyszíni munkavégzéshez,*
* *Számítógép: biztosítása külső megbízás esetén a vállalkozó feladata (a helyszíni ellenőrzéskor felmerülő igény esetén a számítógéphez való hozzáférés biztosított),*
* *Gépjármű, utazás: a külső munkaerő saját maga oldja meg az utazását gépkocsival, vagy tömeg közlekedési eszközzel, erre költségtérítés külön nem jár.*
* *Információs igények biztosítása*
* *jogi háttér ismerete céljából: Jogtár, szakkönyvek, amit a külső szakember biztosít maga számára (a helyszíni ellenőrzéskor felmerült igényeket a helyszínen található háttér dokumentáció biztosítja),*
* *egyéb információs igények: Internet hozzáférési lehetőséget a vállalkozó biztosítja (a helyszíni ellenőrzés alkalmával a hozzáférés biztosított).*
1. **Ellenőrzési prioritások, ellenőrzés gyakorisága**

*Az ellenőrzéskor a vizsgálandó területek meghatározásánál a vonatkozó jogszabályi előírásokon felül figyelembe kell venni a szervezet struktúrájában vagy tevékenységében beálló változásokat is.*

*Elsődleges szempont az ellenőrzés működtetését illetően, hogy biztosítsa a rendelkezésére álló források szabályszerű, szabályozott, gazdaságos, hatékony és eredményes felhasználását.*

*Törekedni kell a törvényi ellenőrzési kötelezettségek teljesítésére, az ellenőrzés lefedettségére, az időszerű ellenőrzési témák és környezeti változások figyelembe vételére, a vezetés igényeinek, javaslatainak figyelembe vételére.*

*A stratégiai ellenőrzési tervnek kockázatelemzés alapján felállított prioritáson kell alapulnia. Ez azt jelenti, hogy a terv elkészítése előtt kockázati szempontból rangsorolni kell a szervezet tevékenységeit, az ellenőrzések súlypontját a kockázatos területekre kell összpontosítani.*

*Kockázatosnak tekintünk minden olyan eseményt, cselekményt, mulasztást, egyéb tényezőt, amely lényegi befolyással lehet a szervezet célkitűzéseinek megvalósítására. A kockázatelemzés megfelelő módszert ad azt ellenőrizendő terület kiválasztásához.*

***A kockázatosabb területek felmérésével az alábbi sorrendben kerültek megállapításra a prioritások:***

* *A pénzügyi egyensúly biztosítása érdekében fontos feladat a működési kiadások felhasználásának ellenőrzése, a meglévő bevételek és új források szabályszerű elszámolása és beszedése.*
* *Pénzügyileg a kockázatosabb területnek minősülnek a nagy beruházások. Elindításuk előtt kiemelten vizsgálandó kockázati tényező, hogy megvalósítása szolgálja-e, illetve mennyiben szolgálja az önkormányzat működését?*

***Tematikus ellenőrzési területek:***

*A belső ellenőrzés folyamatos feladatai:*

1. *A belső ellenőrzés stratégiai és éves tervezési tevékenységével kapcsolatos kockázatelemzés, tervezés, az ellenőrzések előrehaladásáról rendszeres beszámolók készítése;*
2. *Az éves ellenőrzési terv végrehajtása;*
3. *A szerv vezetője (polgármester, jegyző) kérésére szükség szerint soron kívüli ellenőrzések végrehajtása (a nemzetközi belső ellenőrzési standardoknak és a Belső Ellenőrzési Kézikönyvnek megfelelően a belső ellenőrzési kapacitás 20%-át fenn kell tartani soron kívüli ellenőrzésekre);*
4. *Felkérés esetén tanácsadói tevékenység, a függetlenség és objektivitás elveinek sérülése nélkül:*
	* + *A döntéshozatalban javaslatok megfogalmazásával (alternatívák kidolgozása és az egyes megoldási lehetőségek kockázatának becslése), azonban a döntést a vezetőségnek kell meghozni;*

*Jelenleg tanácsadási tevékenységet nem kívánunk igénybe venni.*

***A kockázat elemzésbe bevont témák (4 évre):***

***Rendszeres ellenőrzési kötelezettségek, igények***

* *Szabályozottság aktualizálása, az operatív gazdálkodás szabályainak betartása.*
* *Pénzügyi-gazdasági ellenőrzések által feltárt hiányosságok megszüntetése, felszámolása érdekében megtett intézkedések végrehajtása.*

***Tevékenységek, folyamatok ellenőrzési lefedettsége***

* *A költségvetési tervezés eljárásrendje, rendelet alkotás.*
* *A költségvetés végrehajtása, a költségvetési előirányzatok módosítása, nyilvántartása.*
* *Költségvetési beszámolási eljárás rendje, zárszámadási kötelezettségek teljesítésének szabályszerűsége.*
* *Gazdálkodási és ellenőrzési jogkörök.*
* *Bizonylati rend és fegyelem szabályszerűsége.*
* *Számviteli feladatok, a főkönyvi könyvelés, az analitikus nyilvántartások és a bizonylatok adatai közötti egyeztetés, dokumentáltság.*
* *belső kontroll rendszer működése.*
* *Vagyongazdálkodás szabályszerűsége, vagyonvédelem, vagyon ésszerű hasznosítása.*
* *A vagyonnal való gazdálkodás, vagyon hasznosítása, vagyonértékelés.*
* *A humánerőforrás biztosítása, a létszámmal és személyi juttatásokkal történő gazdálkodás.*
* *Külső ellenőrzések (Ász stb.) megállapításait követő intézkedések eredményességének vizsgálata.*

*A tevékenységek vizsgálati gyakoriságát az éves kockázatelemzés eredménye határozza meg, de a ciklus ideje alatt az ellenőrzéseket be kell ütemezni.*

Lébény Város Önkormányzata

2. sz. melléklet

**Kockázatelemzés és eredményének bemutatása**

**2017. év**

**A. A vizsgálati témák kiválasztása**

**A kockázatelemzést megelőzte a kockázat felmérés, amelyre segédtábla készült.**

**Kiválasztás: segédtáblában feltüntetett 5 legnagyobb pontszámot elért vizsgálati téma.**

A továbbiakban a kiválasztott témák kerülnek bemutatásra a következők szerint:

|  |  |  |  |
| --- | --- | --- | --- |
| **Sorsz.** | **Vizsgálat tárgya** | **Kockázati érték\*** | **a segéd táblázatban szerepeltetés sorszáma** |
| 1. | Szabályozottság aktualizálása, az operatív gazdálkodás szabályainak betartása | 158 | 5. |
| 2**.** | Céljelleggel nyújtott támogatások felhasználásával, elszámolásával kapcsolatos ellenőrzések | 151 | 12. |
| 3. | Pénzügyi-gazdasági ellenőrzések által feltárt hiányosságok megszüntetése, felszámolása érdekében megtett intézkedések végrehajtása | 143 | 47. |
| 4. | Vagyongazdálkodás szabályszerűsége, vagyonvédelem, vagyon ésszerű hasznosítása. A vagyonértékelés. | 138 | 27. |
| 5. | Belső kontroll rendszer kialakítása, szabályozottsága és működése | 133 | 49. |

\*Segédtábla 8. oszlopában, mint kockázati érték (az 1-7 oszlopok értékei és súlyozási érték szorzata)

**B. Kockázat elemzés**

Az A. pontban bemutatott táblázat alapján a vizsgálati témákhoz felmerülő kockázatok:

1. **Szabályozottság aktualizálása, az operatív gazdálkodás szabályainak betartása**

**Kockázatok:** jogszabályi háttér sűrű változásai, gyakorlati alkalmazás alapja, helyi szabályozás fontossága, dolgozói leterheltség miatt nehézkes követés.

1. **Céljelleggel nyújtott támogatások felhasználásával, elszámolásával kapcsolatos ellenőrzések**

**Kockázatok:** új jogszabályi háttér, elszámolás szigorú szabályai, bizonylati fegyelem, pénzeszköz jelentős nagysága.

1. **Pénzügyi-gazdasági ellenőrzések által feltárt hiányosságok megszüntetése, felszámolása érdekében megtett intézkedések végrehajtása**

**Kockázatok:** korábban meglévő hiányosságok, dolgozói leterheltség miatt esetlegesen a feltárt hiányosságok megszüntetésének az elmaradása, jogszabályi háttér változásai, téma fontossága.

1. **Vagyongazdálkodás szabályszerűsége, vagyonvédelem, vagyon ésszerű hasznosítása. A vagyonértékelés.**

**Kockázatok:** a téma fontossága, jogszabályi háttér változásai, vagyon fontos szerepe, stratégiai tervi feladat.

1. **Belső kontroll rendszer kialakítása, szabályozottsága és működése**

**Kockázatok:** jogszabályi változások, szerteágazó jogszabályi háttér, a rendszer elsajátítási nehézségei alkalmazási szintre, dolgozói leterheltség.

**C. Kockázatelemzés eredménye, összefoglaló bemutatása**

Az A. pontban felsorolt feladatok kockázati hatása a B. pontban kerültek bemutatásra.

Úgy ítéltük meg, hogy a számított kockázati értékek meghatározzák a kiválasztandó ellenőrzési feladatokat. A két legnagyobb kockázatúnak minősített feladat kerülj a 2017. évi ellenőrzési tervbe.

**Vizsgálatra kijelölt téma 2017. évben:**

* Szabályozottság aktualizálása, az operatív gazdálkodás szabályainak betartása.
* Céljelleggel nyújtott támogatások felhasználásával, elszámolásával kapcsolatos ellenőrzések.

Az ellenőrzési feladattal kapcsolatos további részleteket az 1. sz. melléklet tartalmazza.

1. **Vizsgálati témák**

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor- szám** | **Ellenőrzés tárgya** | **Ellenőrzés célja, módszerei, ellenőrizendő időszak** | **Azonosított kockázati tényezők****(kockázatelemzési dokumentum vonatkozó pontjára hivatkozással)** | **Ellenőrzés****típusa** | **Az ellenőrzött szerv és szervezeti egység** | **Az ellenőrzés tervezett ütemezése** | **Az ellenőrzésre fordítandó kapacitás (nap)** |
| 1. | **Szabályozottság aktualizálása, az operatív gazdálkodás szabályainak betartása** | *Cél:* A szabályozottság megfelel-e a hatályos jogszabályi elvárásoknak?*Módszer:* felülvizsgálat*Időszak:* 2017. június 30-i állapot | Kockázatelemzés, kockázatfelmérés segédtáblákban részletezve | Szabályszerűségi ellenőrzés | Lébény Város Önkormányzata/gazdálkodás | 2017. július- november | 7,0 |
| 2. | **Céljelleggel nyújtott támogatások felhasználásával, elszámolásával kapcsolatos ellenőrzések** | *Cél:* A nyújtott támogatásokkal megfelelően elszámoltak-e?*Módszer:* dokumentumok vizsgálata*Időszak:* 2016. év | Kockázatelemzés, kockázatfelmérés segédtáblákban részletezve | Pénzügyi ellenőrzés | Lébény Város Önkormányzata/gazdálkodás | 2017. június- október | 4,0 |

# **II. Soron kívüli ellenőrzések**

Az ellenőrzési kézikönyvben rögzítettek szerint az előre nem ismert feladatokra – soron kívüli ellenőrzés - az ellenőrzési napok 20%-át tervezzük (11 x 20 % kerekítve 2,0 nap). Az I. pontban felsoroltakon túl az év során bármilyen időpontban további vizsgálat elrendelhető (soron kívüli ellenőrzés), vagy a kitűzött feladat módosítható.

# **III. Egyéb ellenőrzéssel kapcsolatos tevékenységek**

* A 2016. évi belső ellenőrzési jelentés, az ellenőrzés dokumentumainak elkészítése (ellenőrzési mappa, intézkedések nyilvántartása, ellenőrzések nyilvántartása stb.) 2,5 munkanap (2017. február),
* A 2018. évi belső ellenőrzési munkaterv elkészítése kockázatelemzés alapján 1,0 munkanap (2017. november),

**Összes tervezett munkaidő szükséglet**

|  |  |
| --- | --- |
| Vizsgálatok (I.) | 11,0 munkanap |
| Egyéb feladatok (III.) | 3,5 munkanap |
|  |  |
| **Együtt** | **14,5 munkanap** |
| Soron kívüli ellenőrzés (II.) | 2,0 munkanap |
| Tanácsadási tevékenység kapacitása | - |
| Képzésre tervezett kapacitás\* | - |
| **Összesen:** | **16,5 munkanap** |

\*belső ellenőr saját költségén oldja meg

1. Áht = államháztartásról szóló 2011. évi CXCV. törvény [↑](#footnote-ref-1)